钦定古今图书集成/明伦汇编/官常典/第721卷 > 沈斌
## 钦定古今图书集成/明伦汇编/官常典/第721卷 > 沈斌

按《五代史死事传》，“斌字安时，徐州下邳人也。少为军
卒，事梁为拱宸都指挥使。后事唐，从魏王继岌破蜀，
平康延孝，以功为虢州刺史，历随、赵等八州刺史。晋
开运元年，为祁州刺史。契丹犯塞，至于榆林，过祁州，
斌以谓契丹深入晋地而归，兵羸乏可击，即以州兵
邀之。契丹以精骑划门，斌兵多死，城中无备，契丹将”
赵延寿留兵急攻之，延寿招斌降，斌从城上骂延寿
曰：“公父子误计，陷于契丹，忍以其众残贼父母之邦！
斌能为国死尔，不能效公所为也。”已而城陷，斌自尽，
其家属皆没云。